Abdelmadjid Tebboune

Abdelmadjid Tebboune (arabíska: ; f. 17. nóvember 1945) er alsírskur stjórnmálamaður sem hefur verið forseti Alsír og varnarmálaráðherra frá desember 2019.

Tebboune tók við völdum af Abdelaziz Bouteflika forseta og starfandi þjóðarleiðtoganum Abdelkader Bensalah. Hann var áður húsnæðismálaráðherra í ríkisstjórn Alsír frá 2001 til 2002 og aftur frá 2012 til 2017. Tebboune hafði verið kallaður „hinn útvaldi“ vegna náins sambands síns við Ahmed Gaid Salah hershöfðingja, sem fór til skamms tíma með völd í Alsír eftir að Bouteflika hrökklaðist frá völdum árið 2019.

Tebboune var endurkjörinn forseti Alsír í september árið 2024. Samkvæmt opinberum tölum fékk hann 95% atkvæðanna.

Tilvísanir

Flokkur:Forsetar Alsír
Flokkur:Forsætisráðherrar Alsír